
ŠIAULIŲ MIESTO SAVIVALDYBĖS ADMINISTRACIJOS
EKONOMIKOS SKYRIUS

SPRENDIMO
„DĖL 2025 METŲ ŽEMĖS, ŽEMĖS NUOMOS UŽ VALSTYBINĘ ŽEMĘ IR NEKILNOJAMOJO TURTO MOKESČIŲ LENGVATŲ JURIDINIAMS ASMENIMS, RĖMUSIEMS ŠVIETIMO, KULTŪROS, SOCIALINIUS IR (AR) SPORTO PROJEKTUS ŠIAULIŲ MIESTO SAVIVALDYBĖJE, SUTEIKIMO“ PROJEKTO
AIŠKINAMASIS RAŠTAS

2025 m. lapkričio 19 d.
Šiauliai


Sprendimo projekto tikslas – suteikti 2025 metų žemės, žemės nuomos už valstybinę žemę ir nekilnojamojo turto mokesčių lengvatas juridiniams asmenims, rėmusiems švietimo, kultūros, socialinius ir (ar) sporto projektus Šiaulių miesto savivaldybėje pagal priedą (pridedama).
Vadovaujantis Mokesčių lengvatų teikimo taisyklių, patvirtintų Šiaulių miesto savivaldybės tarybos 2016 m. rugpjūčio 25 d. sprendimo Nr. T-329 „Dėl Mokesčių lengvatų teikimo taisyklių patvirtinimo“ 1 punktu, 14 punktu (suvestinė redakcija nuo 2025-07-11), Savivaldybės tarybos sprendimais suteikiamos žemės, žemės nuomos už valstybinę žemę ir (ar) nekilnojamojo turto mokesčių lengvatos juridiniams asmenims, remiantiems švietimo, kultūros, socialinius ir (ar) sporto projektus pagal Savivaldybės tarybos sprendimu patvirtintas Mokesčių lengvatų juridiniams asmenims, remiantiems švietimo, kultūros, socialinius ir (ar) sporto projektus Šiaulių miesto savivaldybėje, teikimo taisykles, gavus Savivaldybės mero potvarkiu sudarytos prašymų svarstymo komisijos išvadas.
Mokesčių lengvatų juridiniams asmenims, remiantiems švietimo, kultūros, socialinius ir (ar) sporto projektus Šiaulių miesto savivaldybėje, teikimo taisyklės (toliau – Taisyklės), patvirtintos Šiaulių miesto savivaldybės tarybos 2017 m. rugsėjo 7 d. sprendimo Nr. T-331 „Dėl švietimo, kultūros ir sporto projektų rėmimo skatinimo“ 2 punktu (suvestinė redakcija nuo 2024-12-20). Taisyklėse nustatyta mokesčių lengvatų teikimo juridiniams asmenims, teikiantiems paramą švietimo, kultūros, socialiniams ir sporto projektams, tvarka, lengvatų rūšys ir subjektai, turintys teisę jas gauti.
Vadovaujantis Taisyklių 2 punktu, Paramos teikėjams, rėmusiems miestą reprezentuojančias sporto komandas, reprezentacinius Šiaulių miesto renginius, olimpinės ir parolimpinės rinktinės kandidatus ar narius, meno kolektyvus ir atlikėjus, menininkus, turinčius meno kūrėjo statusą, švietimo inovacijų projektus ar akredituotus socialinės priežiūros paslaugų teikėjus (toliau – Paramos gavėjas), suteikiamos žemės, žemės nuomos už valstybinę žemę ir (ar) nekilnojamojo turto mokesčių, mokamų į Šiaulių miesto savivaldybės biudžetą, lengvatos. 
Vadovaujantis Taisyklių 3 punktu, Paramos teikėjui mokesčių lengvatos teikiamos, jei parama teikiama vadovaujantis Lietuvos Respublikos labdaros ir paramos įstatymu. Taip pat Taisyklėse numatyta, kad mokesčių lengvatos Paramos teikėjui teikiamos, jei yra įvykdytos šios sąlygos:
.	pasirašyta Paramos sutartis su Savivaldybės tarybos sprendimu patvirtintame Paramos gavėjų sąraše nurodytu Paramos gavėju (2025 metų Paramos gavėjų sąrašai patvirtinti Šiaulių miesto savivaldybės tarybos 2025-02-06 sprendimu Nr. T-14); 
.	pasirašytoje Paramos sutartyje numatyta suteikti ne mažesnę kaip 0,5 tūkst. Eur paramą Paramos gavėjui;
.	pasirašytos Paramos sutarties pagrindu Paramos gavėjui suteikta parama.

Taisyklėse numatyta, kad mokesčių lengvatos teikiamos tik einamaisiais metais apskaičiuotiems mokesčiams.
Paramos teikėjas Savivaldybės tarybos sprendimu atleidžiamas nuo einamųjų biudžetinių metų mokesčių ar jų dalies – 50 proc. paramai skirtos sumos, bet ne daugiau kaip nuo visų mokesčių sumos, mokamos į savivaldybės biudžetą per einamuosius metus.
Prašymus dėl mokesčių lengvatų taikymo, parėmus kultūros ir (ar) sporto projektus, pateikė 104 juridiniai asmenys, mokesčių lengvatas siūloma suteikti 104 juridiniams asmenims.
Prašymus svarstė Savivaldybės mero 2025-11-10 potvarkiu Nr. M-1528 sudaryta Mokesčių lengvatų juridiniams asmenims, remiantiems švietimo, kultūros, socialinius ir (ar) sporto projektus, prašymų svarstymo komisija (toliau – Prašymų svarstymo komisija). Vadovaujantis Prašymų svarstymo komisijos išvada (2025-11-18 protokolas Nr. VAK-254), siūloma suteikti mokesčių lengvatas pateiktame priede nurodytiems juridiniams asmenims. 
Bendra rėmimo suma, kuria Paramos teikėjai (juridiniai asmenys) parėmė Paramos gavėjus (sporto komandas, sportininkus ar kultūros renginius) sudaro 1,45 mln. Eur. Paramą gavo 23 Paramos gavėjai, patvirtinti Šiaulių miesto savivaldybės tarybos 2025-02-06 sprendimu Nr. T-14:

Paramos gavėjas	Rėmimo suma, Eur
Šiaulių vyrų krepšinio komanda „Šiauliai“	623 153,09
Greta Karinauskaitė (lengvoji atletika)	6 000,00
Gabija Galvydytė (lengvoji atletika)	4 000,00
Šiaulių regbio komanda „Baltrex – Šiauliai“	44 748,00
Šiaulių vyrų futbolo komanda „FA Šiauliai“	292 428,00
Šiaulių vyrų tinklinio komanda „Elga – Grafaitė – SC „Dubysa“	77 780,00
Valstybinio Šiaulių dramos teatro scenos meno kolektyvas	25 000,00
Šiaulių vyrų regbio komanda „Vairas – Kalvis – Jupoja – Šiauliai“	68 304,00
Šiaulių moterų futbolo komanda „Gintra“	65 000,00
Šiaulių moterų žolės riedulio komanda „Ginstrektė – ŠSG“	19 600,00
Šiaulių smiginio komanda „Auksinė strėlė“	33 200,00
Šiaulių vyrų padelio komanda „Sun setas“	36 807,00
Vilius Gaubas (tenisas)	2 000,00
Gerda Meištininkaitė (tekvondo)	3 000,00
Šiaulių automobilių sporto komanda „Rally 4 Fun Šiauliai“	58 000,00
Gabija Dilytė (moterų imtynės)	9 000,00
Šiaulių paplūdimio tinklinio komanda „Monika Paliukienė  – Ainė Paupelytė“	13 700,00
Šiaulių motociklų sporto komanda „WBR Racing Team“	4 159,40
Pasaulio ir Europos motokroso čempionatas	15 000,00
Šiaulių vyrų regbio komanda „Šiauliai“	16 000,00
Tarptautinės sportinių šokių varžybos „Sun City Cup“	5 000,00
Šiaulių ledo ritulio komanda „HC One Team“	22 300,00
Šiaulių vyrų irklavimo komanda	10 000,00
	1 454 179,49


Šiame sprendime juridiniams asmenims suteikiamų mokesčių lengvatų bendra suma sudaro 636,4 tūkst. Eur, iš jų – žemės mokesčio lengvatos dydis – 10,1 tūkst. Eur, valstybinės žemės nuomos mokesčio lengvatos dydis – 163,7 tūkst. Eur, nekilnojamojo turto mokesčio lengvatos dydis – 462,6 tūkst. Eur.


Sprendimo projekte aptariami klausimai reguliuojami Lietuvos Respublikos vietos savivaldos įstatymo 15 straipsnio 2 dalies 14 punktu, Lietuvos Respublikos žemės mokesčio įstatymo 7 straipsniu, 8 straipsnio 3 dalimi, Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio ir žemės nuomos mokesčio priedo už valstybinę žemę“ 1.8 papunkčiu, Lietuvos Respublikos nekilnojamojo turto mokesčio įstatymo 7 straipsnio 5 dalimi, Mokesčių lengvatų teikimo taisyklių, patvirtintų Šiaulių miesto savivaldybės tarybos 2016 m. rugpjūčio 25 d. sprendimo Nr. T-329 „Dėl Mokesčių lengvatų teikimo taisyklių patvirtinimo“ 1 punktu, 14 punktu (suvestinė redakcija nuo 2025-07-11), Šiaulių miesto savivaldybės tarybos 2017 m. rugsėjo 7 d. sprendimu Nr. T-331 „Dėl švietimo, kultūros, socialinių ir sporto projektų rėmimo skatinimo“ (suvestinė redakcija nuo 2024-12-20).


Sprendimo projekte numatoma suteikti 2025 metų žemės, žemės nuomos už valstybinę žemę ir nekilnojamojo turto mokesčių lengvatas juridiniams asmenims, rėmusiems švietimo, kultūros, socialinius ir (ar) sporto projektus Šiaulių miesto savivaldybėje pagal priedą (pridedama).

Priėmus sprendimą, galimos pasekmės (nurodomos tiek teigiamos, tiek neigiamos galimos pasekmės). 
Priėmus sprendimą teigiamos pasekmės – bus įgyvendinti Savivaldybės tarybos įsipareigojimai taikyti mokesčių lengvatas juridiniams asmenims, remiantiems švietimo, kultūros, socialinius ir (ar) sporto projektus Šiaulių mieste. Sprendimo įgyvendinimas aktyvins paramą švietimo, kultūros, socialinių ir sporto sričių Šiaulių mieste.      
Neigiamos pasekmės – Savivaldybės biudžetas neteks dalies pajamų.


Priėmus šį sprendimą kiti Šiaulių miesto savivaldybės sprendimai nebus keičiami.


Papildomų teisės aktų sprendimo įgyvendinimui priimti nereikia.

Sprendimui įgyvendinti reikalingos lėšos (nurodoma, kiek biudžeto lėšų pareikalaus ar leis sutaupyti sprendimo įgyvendinimas). 
Įgyvendinus šį sprendimą, Savivaldybės biudžetas neteks 636,4 tūkst. Eur.  

Sprendimo projekto antikorupcinis vertinimas (jei tokį vertinimą reikia atlikti, nurodoma, kad pridedama Antikorupcinio vertinimo pažyma).

Sprendimo projektą parengė Šiaulių miesto savivaldybės administracijos Ekonomikos skyrius. Ekonomikos skyriaus vedėja – Aistė Petkuvienė. Tiesioginis rengėjas – vyr. specialistė, Brigita Mareckienė, tel. +370 41 383437. Projekto iniciatoriai: Mokesčių lengvatų juridiniams asmenims, remiantiems švietimo, kultūros, socialinius ir (ar) sporto projektus, prašymų svarstymo komisija, Ekonomikos skyrius.

Numatomo teisinio reguliavimo poveikio vertinimo rezultatai.
Neatlikta ir nenumatyta.



Skyriaus vedėja			        		             		 	Aistė Petkuvienė















